Verdra die teëspraak! | "Is en Wat Was en Wat Kom" – die onbekende karakter van Jesus Christus en Sy Woord
← ‘n “Lewende siel” is sterflik geskep
“En dit was aand en dit was môre…” →
Verdra die teëspraak!	Posted on Januarie 11, 2017	by 4windkoinonia Heb 12:1-4 Daarom dan, terwyl ons so ‘n groot wolk van getuies rondom ons het, laat ons ook elke las aflê en die sonde wat ons so maklik omring, en met volharding die wedloop loop wat voor ons lê, 2 die oog gevestig op Jesus, die Leidsman en Voleinder van die geloof, wat vir die vreugde wat Hom voorgehou is, die kruis verdra het, die skande verag het en aan die regterkant van die troon van God gaan sit het. 3 Want julle moet ag gee op Hom wat so ‘n teëspraak van die sondaars teen Hom verdra het, sodat julle in jul siele nie vermoeid word en verslap nie. 4 Julle het nog nie ten bloede toe weerstand gebied in julle stryd teen die sonde nie.
Christus moes “in die dae van Sy vlees” deur lyding leer om aan Sy Vader se wil gehoorsaam te bly:
Heb 5:7-8 Hy wat in die dae van sy vlees gebede en smekinge met sterk geroep en trane aan Hóm geoffer het wat Hom uit die dood kon red, en ook verhoor is uit die angs— 8 Hy, al was Hy die Seun, het gehoorsaamheid geleer uit wat Hy gely het.
So is daar ook vir Sy ware volgelinge GEEN ander manier om gehoorsaamheid aan God te leer en toe te pas nie. Dit is alleenlik deur God se oordeel dat ons gehoorsaamheid aan Hom leer en dit is wat Sy kerk NOU ervaar:
God se oordeel (Sy “vier kwaai gerigte” / die “vierde deel”) kom in verskillende vorme na ons op die tyd soos deur God bepaal:
Eseg 5:16-17 As Ek die verderflike pyle van hongersnood teen hulle uitstuur wat tot verwoesting is, wat Ek uitstuur om julle te vernietig, dan sal Ek die hongersnood oor julle vermeerder, en julle staf van die brood sal Ek verbreek. 17 Ja, hongersnood en wilde diere wat jou kinderloos sal maak, sal Ek oor julle stuur; ook sal pes en bloedvergieting in jou rondgaan, en Ek sal ‘n swaard oor jou bring. Ek, die HERE, het dit gespreek.
Eseg 14:21 Want so sê die Here HERE: Hoeveel te meer as Ek my vier kwaai gerigte, swaard en hongersnood en wilde diere en pes, op Jerusalem [simbool van God se uitverkore kerk] afstuur om daaruit mens en dier uit te roei!
Open 6:8 En ek het gesien, en kyk, daar was ‘n vaal perd. En hy wat daarop sit, sy naam is die dood, en die doderyk het hom gevolg. En aan hulle is mag gegee oor die vierde deel van die aarde om dood te maak met swaard en hongersnood en pes en deur die wilde diere van die aarde.
Die swaard is Sy Woord – Hy leer ons BO ALLES deur Sy WOORD:
Efes 6:17 En neem aan die helm van verlossing en die swaard van die Gees—dit is die woord van God.
Die oordeel van “hongersnood” wys na die afwesigheid van die Woord:
Amo 8:11 Kyk, daar kom dae, spreek die Here HERE, dat Ek ‘n honger in die land stuur, nie ‘n honger na brood nie en nie ‘n dors na water nie, maar om die woorde van die HERE te hoor.
Die oordeel van “die pes” kom na ons deur vleeslike siektes en probleme, onder andere, wat ons in die diepte van die nag of dag aanval:
Psa 91:6…die pes wat in die donker wandel….die siekte wat op die middag verwoes….
Eks 12:29-30 En middernag het die HERE al die eersgeborenes in Egipteland getref, van die eersgeborene van Farao af wat op sy troon gesit het, tot die eersgeborene van die gevangene toe wat in die gevangenis was, en al die eersgeborenes van die diere. 30 Toe staan Farao in die nag op, hy en al sy dienaars en al die Egiptenaars, en daar was ‘n groot gejammer in Egipte, want daar was geen huis waar geen dooie in was nie.
2Kon 19:35 En in dieselfde nag het die engel van die HERE uitgetrek en in die laer van die Assiriërs honderd vyf en tagtig duisend verslaan; en toe hulle die môre vroeg hul klaarmaak—was dit almal dooie liggame!
Die oordeel van “wilde diere” verwys na die natuurlike mens wat sonder God leef – veral hulle wat ons verpes en ons met hul slinkse woorde wil seermaak en wil verskeur:
Pred 3:18 Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee is.
Jer 34:20 En Ek sal hulle gee in die hand van hulle vyande en in die hand van die wat hulle lewe soek; en hulle lyke sal dien as voedsel vir die voëls van die hemel en die wilde diere van die aarde.
1Kor 15:32 As ek in Éfese op menslike wyse met wilde diere geveg het….
Jak 3:6-8 Die tong is ook ‘n vuur, die wêreld van ongeregtigheid. Net so ‘n plek neem die tong onder ons lede in; dit besmet die hele liggaam en steek die hele lewensloop aan die brand en word uit die hel aangesteek. 7 Want elke soort natuur van wilde diere en voëls en kruipende sowel as seediere word getem en is getem deur die menslike natuur. 8 Maar die tong kan geen mens tem nie; dit is ‘n onbedwingbare kwaad, vol dodelike gif.
Ons is nie alleen in die stryd nie. God stuur die oordeel en die laste, en Hy stuur ook Sy wolk, die ware kinders van God, wat koelte en beskerming bring te midde van die aanvalle:
Heb 12:1-4 Daarom dan, terwyl ons so ‘n groot wolk van getuies rondom ons het, laat ons ook elke las aflê en die sonde wat ons so maklik omring, en met volharding die wedloop loop wat voor ons lê, 2 die oog gevestig op Jesus, die Leidsman en Voleinder van die geloof, wat vir die vreugde wat Hom voorgehou is, die kruis verdra het, die skande verag het en aan die regterkant van die troon van God gaan sit het. 3 Want julle moet ag gee op Hom wat so ‘n teëspraak van die sondaars teen Hom verdra het, sodat julle in jul siele nie vermoeid word en verslap nie. 4 Julle het nog nie ten bloede toe weerstand gebied in julle stryd teen die sonde nie.
God se barmhartigheid sal ten einde laas heers bo Sy oordeel:
Jak 2:13 Want die oordeel sal onbarmhartig wees oor die wat geen barmhartigheid bewys het nie; en die barmhartigheid roem teen die oordeel.
This entry was posted in Lees eers hier. Bookmark the permalink.	← ‘n “Lewende siel” is sterflik geskep